**Nyilatkozat**

a doktorandusz jogviszony létesítésének és a képzés egyes feltételeinek elfogadásáról,
a PTE központi felvételi jelentkezési lappal egy időben kitöltendő külön űrlap adatainak valódiságáról

(felvételi jelentkezéskor töltendő ki – a pályázat kötelező melléklete)

Alulírott …………………………………………

felvételi jelentkezésemet az alábbiak tudatában és tudomásulvételével nyújtom be:

A felvételi eljárásban a jelentkezési lapon megjelölt finanszírozási formával veszek rész.

A doktorandusz jogviszony a felvétellel nem, csak beiratkozással jön létre. Sikeres felvételi eljárás esetén a határozatban foglaltakat tudomásul veszem, de ha a finanszírozási formát vállalni nem tudom, vagy a további feltételeket nem fogadom el, nem iratkozom be, erről a beiratkozási időszak lejárta előtt írásban nyilatkozom.

Beiratkozásommal doktorandusz jogviszonyomat aktív félévvel kezdem meg. Doktorandusz jogviszony létesítésére passzív félévvel nem kerülhet sor.

Tudomásul veszem, hogy beiratkozásomat követően tanulmányaimat a képzési és kutatási szakaszban a doktori program tantervi időtervéhez vagyok köteles igazítani, egyéni tanrend sem a lakóhely távolságára, sem magánéleti okokra tekintettel nem engedélyezhető. (Időközben felmerülő egyéni problémák esetén passzív félév/félévek igénybe vételével lehet élni. A beiratkozás és a komplex vizsga szemesztere aktív kell legyen, de a közben lévő időszakban a doktorandusz maga dönthet félévi státuszáról.)

Tudomásul veszem, hogy a komplex vizsga félévének és az abszolutórium félévének aktiválására kizárólag csak a témavezető és a programvezető engedélyével kerülhet sor. Amennyiben a félév aktiválására engedélyt nem kapok, úgy passzív státuszt vagyok köteles a tanulmányi rendszerben beállítani.

A doktorandusz hallgatói jogviszony és az abszolutóriumot követő doktorvárományosi időszak alatt témavezetőm és a szakmai bíráló bizottságok tudományos munkámmal kapcsolatos véleményét és javaslatait elfogadom.

Ösztöndíjas helyre felvételem esetén a befogadó doktori iskola/program szakmai elvárásait minden erőmmel teljesíteni vagyok köteles.

Önköltséges finanszírozási formára felvételem esetén tudomásul veszem, hogy a képzési szerződésben foglalt díjat a PTE térítési és juttatási szabályzatában meghatározott határidőkre befizetni vagyok köteles, mérséklési kérelemmel csak az életkörülményeimben bekövetkezett változásokra hivatkozással, a vonatkozó utasításban meghatározottak szerint élhetek.

Tudomásul veszem, hogy felvételem esetén beiratkozásomat a doktoranduszokra vonatkozó szabályok ismeretében kell megtennem, a tanulmányi rendszerben hallgatói kötelezettségeimet a tanév ütemezésében a doktoranduszokra megszabott határidők szerint kell teljesítenem.

Tudomásul veszem, hogy doktoranduszként különösen nagy figyelmet kell fordítanom mások szerzői jogainak tiszteletben tartására, írásaimban az eredeti művek meghivatkozásának hiánya a tanulmányi és vizsgaszabályzatban, valamint a doktori szabályzatokban foglalt szankciókon túl polgári jogi jogkövetkezményeket vonhat maga után.

Tudatában vagyok, hogy e nyilatkozat aláírásával elfogadom a Bölcsészet- és Társadalomtudományi Doktori Tanács szervezeti és működési szabályzatában, valamint az általam választott doktori iskola szervezeti és működési szabályzatában foglaltakat, mind a tanulmányi-, komplex vizsga-, fokozatszerzési követelmények, mind a finanszírozási formával összefüggő kötelezettségek és elvárások tekintetében. Felvételem esetén beiratkozásomat csak e szabályzatok, és természetesen a PTE és a BTK általános szabályzatainak ismeretében és elfogadásukkal kezdhetem meg.

Felelősségem tudatában aláírásommal nyilatkozom, hogy a PTE központi doktori jelentkezési lapja mellett a Bölcsészet- és Társadalomtudományi Doktori Tanácshoz tartozó doktori iskolák programjaira jelentkezéshez kötelezően kitöltött részletes adatlapomon megadott adatok a valóságnak megfelelnek és hiánytalanok, ugyanezen tudományágban / azonos témában folyamatban lévő fokozatszerzési eljárásom /doktorvárományosi státuszom / doktorjelölti jogviszonyom nincs, az elmúlt két esztendőben sikertelen doktori eljárásom nem volt, öt éven belül doktori fokozatom visszavonására nem került sor.

Keltezés helye, dátuma:

………………………………….

a pályázó aláírása